gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7777, del 09-05-2016 (2016/2955)

Notificació de la sentència dictada en el procediment ordinari número 1438/2011.
--------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2955


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 1438/2011. [2016/2955]  
Yolanda Teresa Culiáñez Rives, secretària del Jutjat de Primera Instància número 4 de Dénia, mitjançant aquest edicte faig saber que en el procediment ordinari número 1438/2011, seguit a instàncies de Graham Clarke contra William Keane, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 120/2012  
Dénia, 4 de maig de 2012  
Dispositiva  
Estime íntegrament la demanda formulada per Graham Clarke, representada pel procurador Vicente Jaime Sempere Sirera, contra William Keane, declarat en rebel·lia processal, i, en conseqüència, condemne el demandat a pagar al demandant la quantitat de divuit mil dos-cents noranta euros amb cinquanta-set cèntims (18.290,57 ?), més l'interés legal de la quantitat esmentada des de la interposició de la demanda, i tot això amb expressa imposició de costes a la part demandada.  
  
Aquesta sentència pot ser objecte de recurs en segona instància davant de l'Audiència Provincial d'Alacant mitjançant la interposició d'un recurs d'apel·lació en el termini de 20 dies.  
Aquesta és la meua sentència, de la qual porteu un testimoniatge a les actuacions corresponents, que pronuncie, mane i firme.  
Publicació. L'anterior sentència ha sigut donada, llegida i publicada per la magistrada jutgessa, Ana M.ª Verdejo López, que la va dictar mentre celebrava audiència pública, en el mateix dia de la data. En done fe.»  
I atés que el demandat mencionat, William Keane, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 3 de febrer de 2014.- La secretària judicial: Yolanda Teresa Culiáñez Rives.
Diari Oficial de la Generalitat Valenciana


Sumari del DOGV 7836, del 25-07-2016 (2016/5326)

Notificació de la sentència dictada en el procediment de divorci contenciós número 309/2016.
--------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5326


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 309/2016. [2016/5326]  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la resolució que té l'encapçalament i la dispositiva que són com segueix:  
  
«Sentència número 309/2016  
Castelló de la Plana, 27 de maig de 2016  
Pablo de la Rubia Comos, magistrat del Jutjat de Primera Instància número 7 de Castelló de la Plana, en funcions de comissió de serveis, he vist aquestes actuacions instades per José Vicente Olegarzo Trilles Barreda, representat per la procuradora dels tribunals Paola Usó Amella i assistida per la lletrada Arantzazu Ibáñez Jarque, contra Iuliana Elena Doropei, en situació de rebel·lia processal, sobre divorci contenciós, d'acord amb els següents:  
[?]  
Dispositiva  
Estime la demanda interposada per José Vicente Olegarzo Trilles Barreda, representat per la procuradora dels tribunals Paola Usó Amella i assistida per la lletrada Arantzazu Ibánez Jarque, contra Iuliana Elena Doropei, sobre divorci, per la qual cosa decret el divorci dels expressats litigants, amb tots els efectes legals.  
Sense expressa imposició de costes.  
Una vegada siga ferma aquesta resolució, comuniqueu-la a l'encarregat del registre civil on conste la inscripció del matrimoni, per a inscriure al marge la sentència, cosa per a la qual es remetrà un exhort al Registre Civil de Castelló de la Plana.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació davant de l'Audiència Provincial de Castelló.  
Així ho dispose, mane i firme, Pablo de la Rubia Cosmos, magistrat del Jutjat de Primera Instància número 7 de Castelló de la Plana, en funcions de comissió de servei.»  
  
Atés que es desconeix el domicili o la residència actuals de la part demandada, per diligència d'ordenació de 30 de maig de 2016, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de sentència a Iulana Elena Doropei.  
  
Castelló de la Plana, 30 de maig de 2016.- El lletrat de l'Administració de Justícia: Pedro Moya Donate.
Diari Oficial de la Generalitat Valenciana


Sumari del DOGV 7838, del 27-07-2016 (2016/5473)

RESOLUCIÓ de 29 de juny de 2016, de la Universitat Miguel Hernández d'Elx, per la qual es declara inhàbil el mes d'agost de 2016 als efectes assenyalats en aquesta resolució.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5473


Data del document
:   29-06-2016

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 29 de juny de 2016, de la Universitat Miguel Hernández d'Elx, per la qual es declara inhàbil el mes d'agost de 2016 als efectes assenyalats en aquesta resolució. [2016/5473]  
Comprovades les necessitats acadèmiques i administratives d'aquesta Universitat Miguel Hernández d'Elx, durant el mes d'agost de 2016.  
  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell, i de les competències que dimanen dels articles 20 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril.  
  
I fent ús de les facultats referents a l'autonomia que atribueix l'article 2 del mateix cos legal, resolc:  
Declarar inhàbil el mes d'agost de 2016 a tots els efectes, excepte els terminis de les convocatòries, recursos i procediments ja publicats amb anterioritat o en marxa (on no conste declarada la inhabilitat d'aquest mes) i dels procediments que puguen produir caducitat.  
  
Del contingut d'aquesta resolució s'exclouen els procediments de contractació administrativa efectuats a l'empara del Reial Decret Legislatiu 3/2011, de 14 de novembre, pel que s'aprova el Text Refós de la Llei Contractes del Sector Públic, que es regiran per les normes establides en les seues pròpies convocatòries.  
Igualment queda exclòs, de la present resolució, el còmput de termini de les convocatòries de places de personal docent i investigador en règim de contractació laboral.  
En els casos en què es declara inhàbil el mes d'agost, els terminis s'interrompran el dia 1 d'agost de 2016 i el seu còmput es reiniciarà l'1 de setembre del mateix any.  
Contra aquesta resolució, que esgota la via administrativa, podrà interposar-se un recurs potestatiu de reposició en el termini d'un mes, comptat a partir de l'endemà a la seua notificació o publicació, davant del mateix òrgan que va dictar la resolució, o bé interposar directament un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats des de l'endemà a la seua notificació.  
  
Elx, 29 de juny de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7882, del 27-09-2016 (2016/7277)

Convocatòria del concurs oposició, per promoció interna, de dos places de tècnic auxiliar (centraleta telefònica municipal), grup C1.
-------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7277


Data del document
:   01-09-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs oposició, per promoció interna, de dos places de tècnic auxiliar (centraleta telefònica municipal), grup C1. [2016/7277]  
En el Butlletí Oficial de la Província d'Alacant número 150, de 5 d'agost de 2016, es publica anunci relatiu a la convocatòria del concurs oposició de promoció interna per a la provisió de dos places de tècnic auxiliar (centraleta telefònica municipal), incloses en l'oferta pública d'ocupació corresponent a l'any 2014. Les esmentades places estan enquadrades en l'escala d'administració especial, subescala B) serveis especials, classe d) personal d'oficis, i dotades amb el sou corresponent al grup C1.  
Durant el termini de 20 dies naturals, comptadors a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el registre general d'aquest ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Elx, 1 de setembre de 2016.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 7845, del 05-08-2016 (2016/6417)

DECRET 104/2016, de 4 d'agost, del Consell, pel qual nomena alts càrrecs de la Vicepresidència i Conselleria d'Igualtat i Polítiques Inclusives.
------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6417


Data del document
:   04-08-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

DECRET 104/2016, de 4 d'agost, del Consell, pel qual nomena alts càrrecs de la Vicepresidència i Conselleria d'Igualtat i Polítiques Inclusives.  
 [2016/6417]  
En virtut del que disposen els articles 17a, 28.b i 33.2 de la Llei 5/1983, de 30 de desembre, del Consell, i a proposta de la vicepresidenta i consellera d'Igualtat i Polítiques Inclusives de la Generalitat, el Consell, en la reunió del dia 4 d'agost de 2016,  
  
  
DISPOSA  
  
Article únic  
Nomenar els següents alts càrrecs de la Vicepresidència i Conselleria d'Igualtat i Polítiques Inclusives:  
- Francesc Xavier Uceda i Maza, delegat del Consell per al Model Social Valencià.  
- Rosa Josefa Molero Mañes, directora general d'Infància i Adolescència.  
- Maria Such Palomares, directora general de l'Institut Valencià de les Dones i per la Igualtat de Gènere.  
  
Aquest decret tindrà efectes des de l'endemà de la seua publicació en el Diari Oficial de la Comunitat Valenciana.  
  
València, 4 d'agost de 2016  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat i Polítiques Inclusives,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7813, del 24-06-2016 (2016/4325)

Notificació de la sentència dictada en el procediment ordinari número 995/2010.
-------------------------------------------------------------------------------

### Dades del document

Número de DOGV
:   7813

Data del DOGV
:   24-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4325


Organisme emissor
:   Jutjat de Primera Instància Número 2 de Sueca

Tipus de document
:   Edicte

Notificació de la sentència dictada en el procediment ordinari número 995/2010. [2016/4325]  
Marta Jiménez Fueyo, lletrada de l'Administració de Justícia del Jutjat de Primera Instància número 2, certifique que en aquest procediment ordinari número 995/2010, seguit a instàncies d'FGA Capital Spain, EFC SA, contra Estructures Geso, SL, Juan Antonio Soriano Devesa, Inmaculada Camarasa Prado i Antonio Devesa Olivert, s'ha dictat la sentència que, literalment, diu així:  
  
«Dispositiva  
Estime íntegrament la demanda formulada per Ángela Llopis Alcañís, en representació d'FGA Capital Spain, EFC SA, i condemne Juan Antonio Soriano Devesa, Inmaculada Camarasa Prado, Estructures Geso, SL, i Antonio Devesa Olivert a pagar a l'actora la quantitat de 13.585,87 euros, més els interessos de mora pactats i les despeses de devolució fins a la data del pagament complet.  
Tot això amb expressa imposició de costes a la demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant de l'audiència provincial mitjançant un escrit que haurà de presentar en aquest jutjat en el termini dels 20 dies següents al de la notificació.  
Tot el qui pretenga interposar un recurs contra sentències o interlocutòries que posen fi al procés o n'impedisquen la continuació, consignarà com a dipòsit 50 euros, si es tracta de recurs d'apel·lació.  
Per l'admissió del recurs caldrà que, en interposar-lo, si es tracta de resolucions interlocutòries, a la presentació del recurs de queixa, en presentar la demanda de rescissió de sentència ferma en la rebel·lia i revisió, o en anunciar-se o preparar-se aquest en els altres casos, s'haja consignat en l'oportuna entitat de crèdit i en el compte de dipòsits i consignacions obert a nom del jutjat o del tribunal, la quantitat objecte de dipòsit, la qual cosa s'haurà d'acreditar.  
Expediu i uniu un testimoniatge d'aquesta resolució a les actuacions, i incloeu-ne l'original al llibre de sentències.  
Aquesta és la meua sentència, que pronuncie, mane i firme.»  
  
I atés que el demandat, Estructures Geso, SL, i Antonio Devesa Olivert, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 9 de juny de 2016.- La lletrada de l'Administració de Justícia: Marta Jiménez Fueyo.
Diari Oficial de la Generalitat Valenciana


Sumari del DOGV 7845, del 05-08-2016 (2016/5681)

Informació pública de la sol·licitud d'autorització administrativa, aprovació de projecte i declaració en concret d'utilitat pública de modificació de línia elèctrica a 220 kV SE Beniferri-SE L'Eliana. Terme municipal de Paterna. Expedient número ATLINE/2010/615/46.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5681


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, aprovació de projecte i declaració en concret d'utilitat pública de modificació de línia elèctrica a 220 kV SE Beniferri-SE L'Eliana. Terme municipal de Paterna. Expedient número ATLINE/2010/615/46. [2016/5681]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:  
  
  
Peticionari: Red Eléctrica de España, SAU.  
Emplaçament de la instal·lació: terme municipal de Paterna.  
Documents sotmesos a informació pública:  
- Projecte. Denominació: annex 2 de variant de traçat del projecte d'execució de la línia subterrània de transport d'energia elèctrica a 220 kV, simple circuit «SE Beniferri-SE L'Eliana».  
- Relació de béns i drets afectats  
- Pressupost: 519.287 -  
  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servei Territorial d'Energia, siti al c/ Gregori Gea, 27 de València, així com dirigir a l'esmentat Servei Territorial les al·legacions (per duplicat) que es consideren oportunes en el termini de 20 dies comptats a partir de l'endemà de la publicació d'aquest anunci.  
Transcorregut aquest termini sense realitzar al·legacions, se'l considerarà conforme i perdrà el dret al tràmit corresponent. Això, sense perjudici de la interposició dels recursos que pertoquen contra la resolució definitiva del procediment, en els terminis legalment i reglamentàriament establits.  
  
València, 1 de juliol de 2016.- El cap de la Secció d'Indústria: Enrique Climent Sirvent.
Diari Oficial de la Generalitat Valenciana


Sumari del DOGV 7778, del 10-05-2016 (2016/2875)

Notificació de la sentència dictada en el procediment ordinari número 1752/2013.
--------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2875


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 1752/2013. [2016/2875]  
Procediment: procediment ordinari 001752/2013-L.  
  
María Esmeralda González Sánchez, secretària judicial del Jutjat de Primera Instància número 2 d'Elx (antic Mixt núm. 4), fa saber que en virtut del que s'ha disposat en les actuacions a què es fa referència, per la resolució del dia d'avui, mitjançant la qual s'ordena dur a terme l'acte de comunicació següent:  
Notificació de la sentència de 10 de març de 2016, que va dirigit a María Jerónima García Fernández.  
Atés que es desconeix el domicili o la residència actuals de la part esmentada, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis d'aquest jutjat, per a portar a efecte l'esmentat acte de comunicació, i li fa saber que, contra la resolució dictada, hi pot interposar un recurs de reposició, en el termini de cinc dies, davant d'aquest jutjat.  
Així mateix, es fa saber a la part que les actuacions estan a la seua disposició a la secretaria d'aquest jutjat, on podrà tindre coneixement íntegre de l'acte.  
  
Elx, 15 de març de 2016.- La secretària judicial: María Esmeralda González Sánchez.
Diari Oficial de la Generalitat Valenciana


Sumari del DOGV 7862, del 31-08-2016 (2016/6641)

Informació pública del Pla Municipal de Mobilitat Urbana Sostenible (PMUS) de Sant Vicent del Raspeig.
------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6641


Data del document
:   11-08-2016

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * administració local
    * pla d'urbanisme

Informació pública del Pla Municipal de Mobilitat Urbana Sostenible (PMUS) de Sant Vicent del Raspeig. [2016/6641]  
La Junta de Govern Local, en la sessió ordinària celebrada en primera convocatòria l'11 d'agost de 2016, va adoptar, entre altres, l'acord següent:  
  
«Sotmetre a informació pública, per un termini de dos mesos, el projecte de Pla Municipal de Mobilitat Urbana Sostenible (PMUS) de Sant Vicent del Raspeig, per mitjà del seu anunci en el Diari Oficial de la Comunitat Valenciana (DOCV), que iniciarà el termini, i en la pàgina web municipal a fi que, durant el termini indicat, puguen presentar-se les al·legacions o els suggeriments que s'estimen pertinents.»  
  
L'expedient complet podrà ser examinat en el Servei d'Urbanisme de l'Ajuntament, en horari de 09.00 a 14.00 hores i durant el termini indicat es podran presentar les al·legacions que s'estimen pertinents.  
  
Tot això d'acord amb el que estableix la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana, i en la seua normativa reglamentària.  
  
  
Sant Vicent del Raspeig, 11 d'agost de 2016.- L'alcalde: Jesús Javier Villar Notario.